මාර්ගයේ ගමන් ගත් පුද්ගලයෙක් ගුණවර්ධන මහතා වැටී සිටිනු දැක නිවැසියන්ට පණිවුඩය දුන්නේය. පසුව අසල්වැසියන්ද සමග එක්ව ගුණවර්ධන මහතාගේ බිරිඳ හා පුතා ගුණවර්ධන මහතාව රෝහල් ගත කළේය. එහෙත් ඒ වන විටත් ඔහු මියගොස් ඇතැයි වෛද්‍යවරු පැවසූහ.  ගුණවර්ධන මහතා මිය යාමත් සමග ඔහුට පහරදුන්නේ යැයි සැකපිට ඉඩම් නඩුවේ එක් පාර්ශ්වකරුවෙකු අත්අඩංගුවට ගනු ලැබිණ. සිරුර පශ්චාත් මරණ පරීක්ෂණයට යොමු කරනු ලැබිණ. මරණය සිදුවූයේ කෙසේද යන්න නිශ්චිතවම කිව හැක්කේ පශ්චාත් මරණ පරීක්ෂණ වාර්තාව නිකුත් කළ පසුවය.  මිය ගිය ගුණවර්ධන ඉස්කෝලේ මහත්තයාගේ සිරුරේ පිටින් පැවති තුවාල පළමුව අධිකරණ වෛද්‍යවරයාගේ පරීක්ෂණයට ලක් විය. පිට දෙපැත්තේම සෙන්ටීමීටර් 1.5ක් පමණ පළල සෙන්ටි මීටර් විස්සක් පමණ දිග එක ළඟ සමාන්තරව විහිදුණ තැළුම් තුවාල දෙකක් දක්නට ලැබිණ. මේ තුවාල දෙක මැද සෙන්ටීමීටර් 03ක් පමණ පළල හිස් ඉඩක් තිබූ අතර එහි කිසිදු තුවාලයක් නොවීය. මේ තැළුම් තුවාල දෙක ඉහළ කෙළවරෙන් එකට සම්බන්ධ වී තිබේ. මේ ආකාරයට පිටෙහි වම් පැත්තෙත් දකුණු පැත්තෙත් තුවාල දක්නට ලැබිණ.  වෙනත් තුවාල දක්නට නොවූ අතර සිරුර කපා පරීක්ෂා කරනු ලැබිණ. එහිදී පිටෙහි වම්පැත්තේ තුවාලයට යටින් හතරවෙනි හා පස්වෙනි ඉළඇට කැඩී ඇති බව දක්නට ලැබිණ. පෙනහලුවලට පිටින් පපු කුහරයේ මිලිලීටර් 400ක පමණ රුධිරය ප්‍රමාණයක් එකතු වී තිබිණ. වම් පෙනහැල්ල අර්ධ වශයෙන් ඇකිලී තිබෙන ආකාරයක්ද දැකිය හැකි විය.  හෘදය වස්තුවේ වම් කිරීටක ධමනියේ ඇතුළත කොලෙස්ටරෝල් තැන්පත් වීම නිසා එහි රුධිර ගමනාගමනය 90%ක් පමණ අවහිර වී තිබිණ. මෙවැනි අයෙකුගේ හෘදය වස්තුවේ මාංශ පේශිවලට රුධිර ගමනාගමනය අවහිර වේ. එය හෘදයාබාධ තත්ත්වයක් ඇතිවීමේ ලක්ෂණයකි.
පළමුව අධිකරණ වෛද්‍යවරයාගේ පරීක්ෂණයට ලක් වුයේ මොනවද ?
සිරුරේ පිටින් පැවති තුවාල